2000/68/EY: Komission päätös, tehty 22 päivänä joulukuuta 1999, komission päätöksen 93/623/ETY muuttamisesta sekä jalostukseen ja tuotantoon tarkoitettujen hevoseläinten tunnistamisesta (tiedoksiannettu numerolla K(1999) 5004) (ETA:n kannalta merkityksellinen teksti)



Virallinen lehti nro L 023 , 28/01/2000 s. 0072 - 0075



KOMISSION PÄÄTÖS, tehty 22 päivänä joulukuuta 1999, komission päätöksen 93/623/ETY muuttamisesta sekä jalostukseen ja tuotantoon tarkoitettujen hevoseläinten tunnistamisesta (tiedoksiannettu numerolla K(1999) 5004) (ETA:n kannalta merkityksellinen teksti) (2000/68/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jalostusta ja polveutumista koskevista edellytyksistä yhteisön sisäisessä hevoseläinten kaupassa 26 päivänä kesäkuuta 1990 annetun neuvoston direktiivin 90/427/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan 1 kohdan, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 4 artiklan 4 kohdan ii alakohdan, sekä katsoo seuraavaa: 1) Komissio vahvisti päätöksellä 93/623/ETY(3) rekisteröityjen hevoseläinten mukana seuraavan tunnistusasiakirjan (passin). 2) Eläimen jatkuvan tunnistuksen takaamiseksi on tarpeen muuttaa päätös 93/623/ETY ottamalla käyttöön elinikäinen numero. 3) Direktiivin 90/426/ETY 4 artiklan 4 kohdan ii alakohdan mukaan jalostukseen ja tuotantoon tarkoitettuja hevoseläimiä liikuteltaessa ne on tunnistettava komission erikseen vahvistamalla menetelmällä. 4) Eräitä komission päätöksessä 93/623/ETY säädettyjä tietoja voidaan käyttää jalostukseen ja tuotantoon tarkoitettujen hevoseläinten tunnistamisessa. 5) Jalostukseen ja tuotantoon tarkoitetuista hevoseläimistä samoin kuin rekisteröidyistä hevoseläimistä voi jossakin vaiheessa tulla direktiivin 90/426/ETY 2 artiklan d alakohdan mukaisia teurastettaviksi tarkoitettuja hevoseläimiä, jotka käytetään ihmisten ravinnoksi. 6) Eläinlääkkeiden antamiseen hevoseläimille sovelletaan eläinlääkkeitä koskevan jäsenvaltioiden lainsäädännön lähentämisestä 25 päivänä syyskuuta 1981 annetun neuvoston direktiivin 81/851/ETY(4), sellaisena kuin se on viimeksi muutettuna direktiivillä 93/40/ETY(5), säännöksiä. 7) Yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90(6), sellaisena kuin se on viimeksi muutettuna asetuksella (EY) N:o 1308/1999(7), 14 artiklan mukaan sellaisten farmakologisesti vaikuttavien aineiden, jotka eivät sisälly kyseisen asetuksen liitteeseen I, II tai III, käyttäminen elintarvikkeita tuottavien eläinten lääkkeenä kielletään yhteisössä ilman vapautuksia 1 päivästä tammikuuta 2000. Sen vuoksi hevoseläimiä saa lääkitä ainoastaan sellaisilla farmakologisesti vaikuttavia aineita sisältävillä lääkkeillä, jotka mainitaan kyseisen asetuksen liitteessä I, II tai III. 8) Komissio harkitsee direktiivin 81/851/ETY 1 artiklan muuttamista, jotta voitaisiin vahvistaa elintarvikkeita tuottavien eläinten määritelmä ja sallia eräitä tällaisten lajien ryhmiä koskevia vapautuksia, jos näihin ryhmiin kuuluvat eläimet tunnistetaan ja niitä valvotaan riittävällä tavalla. Selvästi tunnistetut hevoseläimet, joiden tunnistusasiakirjaan on merkitty, että niitä ei ole tarkoitettu tai aiottu teurastettavaksi, ovat yhteisön oikeuden mukaisesti valvotuin edellytyksin oikeutettuja tällaiseen vapautukseen. 9) Eläinlääkkeitä käsittelevä tiedekomitea tutki 9-11 päivänä marraskuuta 1999 pidetyssä kokouksessaan komission pyyntöä asetuksen (ETY) N:o 2377/90 liitteisiin kuulumattomien aineiden asianmukaisesta yleisestä varoajasta ja suositteli, että tällaisen varoajan pituus olisi oltava vähintään kuusi kuukautta. 10) Tuoreen lihan tuotantoa ja kaupan pitämistä koskevista edellytyksistä 26 päivänä kesäkuuta 1964 annettua neuvoston direktiiviä 64/433/ETY(8), sellaisena kuin se on viimeksi muutettuna direktiivillä 95/23/EY(9), sovelletaan kavioeläinten lihaan. Kyseisen direktiivin mukaan teuraseläimet on tunnistettava siten, että toimivaltaiset viranomaiset pystyvät määrittelemään niiden alkuperän. Direktiivin 90/426/ETY 7 artiklan 3 kohdan mukaan teurastamon virkaeläinlääkärin on kirjattava teurastettujen hevoseläinten tunnistusnumero tai tunnistusasiakirjan numero. 11) Direktiivin 64/433/ETY mukaan virkaeläinlääkärin on ante mortem -terveystarkastuksessa kiinnitettävä huomiota mahdollisiin merkkeihin siitä, että eläimelle on annettu farmakologisesti vaikuttavia aineita tai että ne ovat saaneet mitä tahansa muuta ainetta, joka voi tehdä niiden lihasta haitallista ihmisten terveydelle. Arviointiin on sen vuoksi kuuluttava tunnistusasiakirjan lääkintätietojen tarkistaminen. 12) Hevoseläinten tuontiin olisi sovellettava direktiivissä 90/426/ETY sekä erityisesti komission päätöksissä 93/196/ETY(10) ja 93/197/ETY(11) säädettyjä edellytyksiä. 13) Rekisteröityjen hevoseläinten tunnistusasiakirja on muutettava vastaavasti. 14) Lisäksi on tarpeen vahvistaa rekisteröityjen hevoseläinten tunnistusasiakirjan perusteella tunnistusasiakirja jalostukseen ja tuotantoon tarkoitetuille hevoseläimille. 15) Olisi säädettävä siirtymäkaudesta, jotta jäsenvaltiot voivat panna ehdotetut toimenpiteet täytäntöön. 16) Tässä päätöksessä säädetyt toimenpiteet ovat pysyvän kotieläinjalostusta käsittelevän komitean ja pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 93/623/ETY liite seuraavasti: 1) Lisätään passia koskevien yleisten ohjeiden II osan A kohtaan vastaavan järjestysnumeron kohdalle seuraavat sanat: "6. IX luku Lääkinnällinen hoito Tämän luvun I, II ja III osa on täytettävä asianmukaisesti ja tässä luvussa annettuja ohjeita noudattaen." 2) Lisätään uusi luku tämän päätöksen liitteen mukaisesti. 2 artikla 1. Päätöksessä 93/623/ETY säädetyn tunnistusasiakirjan II luvun 1 kohdassa mainittu tunnistusnumero on eläimen elinikäinen numero, joka on säilytettävä tai johon on viitattava, kun toimivaltaiset viranomaiset muuttavat kyseisen eläimen rekisteröintitietoja. 2. Edellä 1 kohdassa tarkoitettu tunnistusnumero on direktiivin 90/426/ETY 7 artiklan 3 kohdassa tarkoitettu tunnistusnumero. 3 artikla Jalostukseen ja tuotantoon tarkoitettuja hevoseläimiä liikuteltaessa niiden mukana olevassa tunnistusasiakirjassa on oltava vähintään päätöksessä 93/623/ETY säädetyn tunnistusasiakirjan I, II, III, IV ja IX luvussa säädetyt tiedot. 4 artikla Jäsenvaltioiden on varmistettava, että viimeistään 1 päivästä heinäkuuta 2000 rekisteröityjen hevoseläinten sekä jalostukseen ja tuotantoon tarkoitettujen hevoseläinten mukana on 1 ja 3 artiklassa tarkoitettu tunnistusasiakirja, elleivät 1 artiklassa tarkoitettuun lukuun merkittävät pakolliset tiedot edellytä kyseisen luvun antamista viipymättä ennen kyseistä päivämäärää. 5 artikla Tämä päätös on osoitettu kaikille jäsenvaltioille. Tehty Brysselissä 22 päivänä joulukuuta 1999. Komission puolesta David BYRNE Komission jäsen (1) EYVL L 224, 18.8.1990, s. 55. (2) EYVL L 224, 18.8.1990, s. 42. (3) EYVL L 298, 3.12.1993, s. 45. (4) EYVL L 317, 6.11.1981, s. 1. (5) EYVL L 214, 24.8.1993, s. 31. (6) EYVL L 224, 18.8.1990, s. 1. (7) EYVL L 156, 23.6.1999, s. 1. (8) EYVL 121, 29.7.1964, s. 2012/64. (9) EYVL L 243, 11.10.1995, s. 7. (10) EYVL L 86, 6.4.1993, s. 7. (11) EYVL L 86, 6.4.1993, s. 16. LIITE "LUKU IX >PIC FILE= "L_2000023FI.007402.EPS"> >PIC FILE= "L_2000023FI.007501.EPS">"